**ZK/1-41/2022.**

**Határozat: 177-202**

**Rendelet: 24-27**

**Jegyzőkönyv**

**Zalakaros Város Önkormányzata Képviselőtestülete**

**2022. november 23-án megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2022. november 23-án** 08,10 órai kezdettel megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Czirákiné Pakulár Judit, Kötő Attila, Magyarné Kovács Judit és Stégli János, Vlasicsné Dörgönye Márta képviselők, Dr. Szentgyörgyvölgyi Eszter jegyző.

Tanácskozási joggal jelen van: Torma László aljegyző, Horváthné Juhász Barbara pénzügyi osztályvezető, Szijártóné Gorza Klára könyvvizsgáló és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Magyarné Kovács Judit és Stégli János képviselőt.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó 29 napirendi pontra tett javaslatot, melyet ismertet:

**Napirend:**

1. **Polgármester beszámolója**

Előadó: Novák Ferenc polgármester

1. **A helyi adókról szóló 18/2015. (IX.11.) önkormányzati rendelet módosítása**

Előadó: Novák Ferenc polgármester

1. **Az Önkormányzat vagyonáról, a vagyongazdálkodás és vagyonhasznosítás**

**szabályairól szóló 14/2004 (IV.21) önkormányzati rendelet módosítása**

Előadó: Novák Ferenc polgármester

1. **A Képviselőtestület és szervei szervezeti és működési szabályzatáról szóló 13/2021. (XI.25.) önkormányzati rendelet módosítása**

Előadó: Novák Ferenc polgármester

1. **Igazgatási szünet elrendelésével összefüggő döntések meghozatala**

Előadó: Novák Ferenc polgármester

1. **Kérelem, Zalakaros, Jegenye sor 8. 2/4. szám alatti „Gólyafészek lakás” bérleti  
   szerződés- módosítás tárgyában**

Előadó: Novák Ferenc polgármester

1. **BURSA felsőoktatási ösztöndíj szabályzat módosítása**Előadó: Novák Ferenc polgármester
2. **Tájékoztató az iskola 2021/22-es nevelési-oktatási évéről**

Előadó: Novák Ferenc polgármester

1. **Pótelőirányzat biztosítása a Zalakarosi Óvoda és Bölcsőde intézmény részére**Előadó: Novák Ferenc polgármester
2. **Könyvvizsgálói feladatok ellátására vonatkozó megbízási szerződés módosítása**Előadó: Novák Ferenc polgármester
3. **Adventi környezetszépítő verseny**

Előadó: Novák Ferenc polgármester

1. **A Zalakarosi Közösségi Ház és Könyvtár munkája, a kultúra helyzete**

Előadó: Novák Ferenc polgármester

1. **Zalakarosi Óvoda és Bölcsőde konyhai intézményegysége által biztosított étkeztetés téli szünet ideje alatti rendje, óvodai ügyeleti ellátás**

Előadó: Novák Ferenc polgármester

1. **Kérelem háziorvosi feladatellátás tárgyában**

Előadó: Novák Ferenc polgármester

1. **Zalakaros Sportjáért Közhasznú Közalapítvány kérelme**

Előadó: Novák Ferenc polgármester

1. **Karosi Krónika megjelenési felület vásárlása**

Előadó: Novák Ferenc polgármester

1. **Zalakarosi Gyógyfürdőn rendelkezésre álló melegvíz energetikai célú hasznosítása érdekében munkacsoport felállítása**

Előadó: Novák Ferenc polgármester

1. **A Karos-Park Kft. Városgazdálkodási Kft. Alapító okirat módosítása, Felügyelőbizottsági tagjainak megválasztása**

Előadó: Novák Ferenc polgármester

1. **A Zalakarosi Turisztikai Nonprofit Kft. Felügyelőbizottsági tagjának megválasztása**

Előadó: Novák Ferenc polgármester

1. **Döntés a Zalakarosi Látogatóközpont energetikai fejlesztése kivitelezési munkái tárgyában érkezett ajánlatokról**

Előadó: Novák Ferenc polgármester

1. **Döntés Óvodai játszóudvar kültéri játszóeszközeinek cseréje, telepítése kivitelezési munkái tárgyában érkezett ajánlatokról**

Előadó: Novák Ferenc polgármester

1. **Döntés Zalakaros város településrendezési eszközeinek módosítása Zalagyöngye-Őzgida utca közötti tömb út korrekció tárgyában beérkezett ajánlatokról**

Előadó: Novák Ferenc polgármester

1. **Pályázati felhívás Zalakaros, 761/1 és 767/2 hrsz-ú ingatlanok értékesítése  
   tárgyában**

Előadó: Novák Ferenc polgármester

1. **Telekosztással vegyes adásvételi szerződés módosítása**Előadó: Novák Ferenc polgármester
2. **Ajánlattételi felhívás Zalakaros Város Önkormányzata közvilágítási, illetve  
   tér- és díszvilágítási berendezések aktív elemeinek 2023. évi üzemeltetése tárgyában**

Előadó: Novák Ferenc polgármester

1. **Döntés a zalakarosi Fürdő Hotel szobahasználati jogviszonya keletkezése   
   és gyakorlása tárgyú megállapodásáról**

Előadó: Novák Ferenc polgármester

1. **Bursa Hungarica Felsőoktatási Ösztöndíj kérelmek elbírálása ZÁRT**

Előadó: Novák Ferenc polgármester

1. **Zalakarosi Fürdő Zrt.-t érintő döntések meghozatala ZÁRT**

Előadó: Novák Ferenc polgármester

1. **Egyebek**

Novák Ferenc: Javasolja felvételre és nyílt ülésen tárgyalni 29/1. számú napirendként a Döntés a megnövekedett energiaárak miatti kompenzációról-támogatási rendelet módosításra javaslat című és a 29/2. számú a Zalakaros Kistérség Többcélú Társulása Társulási Megállapodás módosítása című napirendi javaslatot.

Szavazásra teszi fel az elhangzott napirendi pontok felvételére és tárgyalására vonatkozó ügyrendi javaslatot.

Képviselőtestület 7 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: A napirend kiegészítésére vonatkozó döntés figyelembevételével szavazásra teszi fel a napirend elfogadására vonatkozó javaslatot.

Képviselőtestület 7 igen szavazattal, ellenszavazat és tartózkodás nélkül a  
napirend elfogadására vonatkozó javaslatot elfogadta.

**Az elfogadott napirend:**

1. **Polgármester beszámolója**

Előadó: Novák Ferenc polgármester

1. **A helyi adókról szóló 18/2015. (IX.11.) önkormányzati rendelet módosítása**

Előadó: Novák Ferenc polgármester

1. **Az Önkormányzat vagyonáról, a vagyongazdálkodás és vagyonhasznosítás**

**szabályairól szóló 14/2004 (IV.21) önkormányzati rendelet módosítása**

Előadó: Novák Ferenc polgármester

1. **A Képviselőtestület és szervei szervezeti és működési szabályzatáról szóló 13/2021. (XI.25.) önkormányzati rendelet módosítása**

Előadó: Novák Ferenc polgármester

1. **Igazgatási szünet elrendelésével összefüggő döntések meghozatala**

Előadó: Novák Ferenc polgármester

1. **Kérelem, Zalakaros, Jegenye sor 8. 2/4. szám alatti „Gólyafészek lakás” bérleti  
   szerződés- módosítás tárgyában**

Előadó: Novák Ferenc polgármester

1. **BURSA felsőoktatási ösztöndíj szabályzat módosítása**Előadó: Novák Ferenc polgármester
2. **Tájékoztató az iskola 2021/22-es nevelési-oktatási évéről**

Előadó: Novák Ferenc polgármester

1. **Pótelőirányzat biztosítása a Zalakarosi Óvoda és Bölcsőde intézmény részére**Előadó: Novák Ferenc polgármester
2. **Könyvvizsgálói feladatok ellátására vonatkozó megbízási szerződés módosítása**Előadó: Novák Ferenc polgármester
3. **Adventi környezetszépítő verseny**

Előadó: Novák Ferenc polgármester

1. **A Zalakarosi Közösségi Ház és Könyvtár munkája, a kultúra helyzete**

Előadó: Novák Ferenc polgármester

1. **Zalakarosi Óvoda és Bölcsőde konyhai intézményegysége által biztosított étkeztetés téli szünet ideje alatti rendje, óvodai ügyeleti ellátás**

Előadó: Novák Ferenc polgármester

1. **Kérelem háziorvosi feladatellátás tárgyában**

Előadó: Novák Ferenc polgármester

1. **Zalakaros Sportjáért Közhasznú Közalapítvány kérelme**

Előadó: Novák Ferenc polgármester

1. **Karosi Krónika megjelenési felület vásárlása**

Előadó: Novák Ferenc polgármester

1. **Zalakarosi Gyógyfürdőn rendelkezésre álló melegvíz energetikai célú hasznosítása érdekében munkacsoport felállítása**

Előadó: Novák Ferenc polgármester

1. **A Karos-Park Kft. Városgazdálkodási Kft. Alapító okirat módosítása, Felügyelőbizottsági tagjainak megválasztása**

Előadó: Novák Ferenc polgármester

1. **A Zalakarosi Turisztikai Nonprofit Kft. Felügyelőbizottsági tagjának megválasztása**

Előadó: Novák Ferenc polgármester

1. **Döntés a Zalakarosi Látogatóközpont energetikai fejlesztése kivitelezési munkái tárgyában érkezett ajánlatokról**

Előadó: Novák Ferenc polgármester

1. **Döntés Óvodai játszóudvar kültéri játszóeszközeinek cseréje, telepítése kivitelezési munkái tárgyában érkezett ajánlatokról**

Előadó: Novák Ferenc polgármester

1. **Döntés Zalakaros város településrendezési eszközeinek módosítása Zalagyöngye-Őzgida utca közötti tömb út korrekció tárgyában beérkezett ajánlatokról**

Előadó: Novák Ferenc polgármester

1. **Pályázati felhívás Zalakaros, 761/1 és 767/2 hrsz-ú ingatlanok értékesítése  
   tárgyában**

Előadó: Novák Ferenc polgármester

1. **Telekosztással vegyes adásvételi szerződés módosítása**Előadó: Novák Ferenc polgármester
2. **Ajánlattételi felhívás Zalakaros Város Önkormányzata közvilágítási, illetve  
   tér- és díszvilágítási berendezések aktív elemeinek 2023. évi üzemeltetése tárgyában**

Előadó: Novák Ferenc polgármester

1. **Döntés a zalakarosi Fürdő Hotel szobahasználati jogviszonya keletkezése   
   és gyakorlása tárgyú megállapodásáról**

Előadó: Novák Ferenc polgármester

1. **Bursa Hungarica Felsőoktatási Ösztöndíj kérelmek elbírálása ZÁRT**

Előadó: Novák Ferenc polgármester

1. **Zalakarosi Fürdő Zrt.-t érintő döntések meghozatala ZÁRT**

Előadó: Novák Ferenc polgármester

1. **Egyebek**

**29/1. Döntés a megnövekedett energiaárak miatti kompenzációról  
 támogatási rendelet módosításra javaslat**

Előadó: Novák Ferenc polgármester

**29/2. Zalakaros Kistérség Többcélú Társulása Társulási   
 Megállapodás módosítása**

Előadó: Novák Ferenc polgármester

Novák Ferenc: A BURSA kérelmek elbírálása, mint önkormányzati hatósági jellegű ügy tárgyalása során a Magyarország helyi önkormányzatairól szóló 2011. évi CLXXXIX. törvény 46.§ (2) bekezdés a) pontja alapján a képviselőtestület zárt ülést tart. Javasolja zárt ülésen tárgyalni a 28. számú a Zalakarosi Fürdő Zrt.-t érintő döntések meghozatala című napirendi javaslatot. E napirend vonatkozásában a vezérigazgató kérte a napirend zárt ülésen történő tárgyalását az irányítása alatt álló társaság gazdasági és üzletpolitikai érdekei védelme érdekében. Szavazásra teszi fel az elhangzott napirendi pont zárt ülésen való tárgyalására vonatkozó javaslatot, figyelemmel a Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontjára.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 177/2022. (XI.23.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő Zalakarosi Fürdő Zrt.-t érintő döntések meghozatala napirendi pont zárt ülés keretében történő megtárgyalását figyelemmel a Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontjára.

Novák Ferenc: Javasolja, hogy az ülésen elsőként a 8. számú a Tájékoztató az iskola 2021/22-es nevelési-oktatási évéről című napirendi pontot tárgyalja meg a képviselőtestület, mivel a Zalakarosi Móra Ferenc Általános Iskola és Alapfokú Művészeti Iskola igazgatója, Grófné Csatos Andrea igazgató és igazgatóhelyettese, Horváthné Nagy Elvira meghívott vendégként részt vesznek az ülésen, majd ezt követően az elfogadott napirend szerinti sorrendben tárgyalja a napirendeket a képviselőtestület.

Szavazásra teszi fel az ügyrendi javaslatot.

Képviselőtestület 7 igen szavazattal, ellenszavazat és tartózkodás nélkül az ügyrendi javaslatot elfogadta.

**Napirend tárgyalása:**

**8. Tájékoztató az iskola 2021/22-es nevelési-oktatási évéről** Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Grófné Csatos Andrea és Horváthné Nagy Elvira 08,18 órai kezdettel megjelent az ülésteremben.

Novák Ferenc: Köszönti a megjelent vezetőket, megköszöni az elkészített beszámolót.

Magyarné Kovács Judit: Ismerteti a Pénzügyi és Igazgatási Bizottság határozatát.

Grófné Csatos Andrea: Köszöni, hogy a képviselőtestület érdeklődik az iskola működése iránt. Nehéz volt az elmúlt tanév, alapvető feladat volt, hogy egészséges és biztonságos környezetet teremtsen az iskola a tanulók számára, ennek köszönhetően minimális mértékben kellett digitális tanítási rendet tartani. Nagyon bizakodik az idei tanévre vonatkozóan.

Novák Ferenc: Megköszöni a hozzászólást. Kérdése, hogy mi a legnagyobb eredményessége és legnehezebb probléma az iskola vonatkozásában?

Grófné Csatos Andrea: Az elmúlt időszakban talán mindannyian átéreztük, hogy a türelmünk egy kicsit elfogyott, ez a gyerekek részéről fokozottabban jelentkezett, köszöni a szülők türelmét. Most egy kicsit fellélegezhetnek, véleménye szerint a személyes kapcsolattartás az oktatás területén elengedhetetlen, ennek hiánya volt a legnagyobb kihívás. A jelenlegi kihívás az energiaárak emelkedése miatt hogyan alakul az iskolai élet, a tankerülettel folyamatosan kapcsolatban állnak.

Stégli János: Kérdése igazgató asszonyhoz, hogyan látja az iskolai 18 fokos fűtésére vonatkozó rendelkezéseket?

Grófné Csatos Andrea: Kisgyermekek, 10 év alatti gyermekek is vannak, 21 fokon lehet fűteni, jó az épület szigetelése, ezáltal 22 fok fölé is megy a hőmérséklet, takarékoskodnak, így biztonságban vannak a gyerekek.

Novák Ferenc: Megköszöni igazgató asszony és igazgatóhelyettes asszony személyes jelenlétét, további jó munkát kíván. Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 178/2022. (XI.23.) számú határozata:**

Zalakaros Város Önkormányzat Képviselőtestülete a Zalakarosi Móra Ferenc Általános Iskola és Alapfokú Művészeti Iskola oktató-nevelő munkájáról szóló tájékoztatást tudomásul vette.

Határidő: azonnal

Felelős: Novák Ferenc polgármester

Operatív felelős: Bodor Johanna igazgatási ügyintéző – Nagykanizsai Tankerületi Központ   
 tájékoztatása

1. **Polgármesteri beszámoló** Előadó: Novák Ferenc polgármester  
    (Előterjesztés a jegyzőkönyvhöz mellékelve. )

Novák Ferenc: Kérdés, hozzászólás nem volt a beszámoló kapcsán, így szavazásra teszi fel a polgármesteri beszámoló elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 179/2022. (XI.23.) számú határozata:**

Zalakaros Város Önkormányzat Képviselőtestülete a Polgármester beszámolóját elfogadta.

1. **A helyi adókról szóló 18/2015. (IX.11.) önkormányzati rendelet módosítása** Előadó: Novák Ferenc polgármester  
    (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát, röviden ismereti az előterjesztést.

Novák Ferenc: Szavazásra teszi fel az előterjesztés szerinti rendeleti javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja a 24/2022. (XI. 23.) önkormányzati rendeletét a helyi adókról szóló 18/2015. (IX.11.) önkormányzati rendelet módosításáról.

(A rendelet hiteles szövege a jegyzőkönyv melléklete.)

1. **Az Önkormányzat vagyonáról, a vagyongazdálkodás és vagyonhasznosítás  
    szabályairól szóló 14/2004. (IV.21.) önkormányzati rendelet módosítása** Előadó: Novák Ferenc polgármester  
    (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát, ismerteti az előterjesztést.

Novák Ferenc: Hozzáteszi a későbbiekben ezeket a területeket el lehet adni, mert forgalomképesek lettek. Szavazásra teszi fel az előterjesztés szerinti rendeleti javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja a 25/2022. (XI. 23.) önkormányzati rendeletét az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) rendeletének módosításáról.

(A rendelet hiteles szövege a jegyzőkönyv melléklete.)

1. **A Képviselőtestület és szervei szervezeti és működési szabályzatáról szóló  
    13/2021. (IX.25.) önkormányzati rendelet módosítása**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Elfogadásra javasolja az előterjesztés szerinti rendeleti javaslatot, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja a 26/2022 (XI. 23.) önkormányzati rendeletét a Képviselőtestület és szervei szervezeti és működési szabályzatáról szóló 13/2021. (XI.25.) számú önkormányzati rendelet módosításáról.

(A rendelet hiteles szövege a jegyzőkönyv melléklete.)

1. **Igazgatási szünet elrendelésével összefüggő döntések meghozatala**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: A korábban elfogadott rendeletet hatályon kívül kell helyezni, tehát a képviselőtestület a hivatalnál 2022. december 22. napjától 2023. január 6. napjáig tartó időszakra igazgatási szünetet rendel el, mely időszak alatt ügyfélfogadás szünetel, kivéve a születések és halálesetek anyakönyvezése miatt ügyeletet tart meghatározott időtartamban.

Czimondor Nándor: Ez más városi hivatalokban is valószínűsíthetően így lesz.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 180/2022. (XI.23.) számú határozata:**

1./ Zalakaros Város Önkormányzat Képviselőtestülete a különleges jogállású szerveknél és a helyi önkormányzatok képviselő-testületeinek hivatalánál elrendelhető igazgatási szünetre alkalmazandó veszélyhelyzeti szabályokról szóló 460/2022. (XI. 10.) Korm. rendelet felhatalmazása alapján az energiával való felelős gazdálkodás érdekében 2022. december 22. napjától 2023. január 6. napjáig tartó időszakra a Zalakarosi Közös Önkormányzati Hivatalnál igazgatási szünetet rendel el. Az igazgatási szünet időtartama alatt a Zalakarosi Közös Önkormányzati Hivatal a feladatait nem látja el, és az ügyfélfogadás nem működik, az alábbi kivétellel:

- a születések és halálesetek anyakönyvezése miatt a Zalakarosi Közös Önkormányzati Hivatal ügyeletet tart az alábbi időpontokban:

2022. december 29. (csütörtök) 8-12 óra között

2023. január 4. (szerda) 8-12 óra között

2./ Zalakaros Város Önkormányzat Képviselőtestülete felkéri a polgármestert és a jegyzőt, hogy az igazgatási szünet elrendeléséről szóló határozatról november 30-ig értesítse a lakosságot.

Határidő: 2022. november 30.

Felelős: Novák Ferenc polgármester

Operatív felelős: Dr. Szentgyörgyvölgyi Eszter jegyző

Novák Ferenc: Szavazásra teszi fel az előterjesztés szerinti rendeleti javaslat elfogadását, mely a 2022. évi igazgatási szünet elrendeléséről szóló 2/2022. (II. 10.) önkormányzati rendelet hatályon kívül helyezésére vonatkozik.

Képviselőtestület 7 igen szavazattal, ellenszavazat és tartózkodás nélkül az alábbi rendelet fogadta el:

Zalakaros Város Önkormányzata Képviselő-testülete megalkotja a 27/2022. (XI. 23.) önkormányzati rendeletét a 2022. évi igazgatási szünet elrendeléséről szóló 2/2022. (II. 10.) önkormányzati rendelet hatályon kívül helyezéséről.

(A rendelet hiteles szövege a jegyzőkönyv melléklete.)

1. **Kérelem, Zalakaros, Jegenye sor 8. 2/4. szám alatti „Gólyafészek lakás” bérleti  
    szerződés – módosítás tárgyában**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát. Hozzáteszi nemcsak a nem lakáscélú ingatlanok hasznosítására, hanem a lakáscélú ingatlanok esetében is szükséges lenne azok felülvizsgálata, az anyagok előkészítése.

Vlasicsné Dörgönye Márta: A bizottsági ülésen elég tartalmas véleményt alakított ki, valamint végzett egy előzetes hatásvizsgálatot is. Ezt a rendeletet 10 évvel ezelőtt alkotta meg a képviselőtestület az akkori társadalmi, gazdasági környezet figyelembevételével, nagykanizsai példán keresztül. Nagykanizsán azonban 38-40 nm2-es lakásokat adnak bérbe, itt mi Zalakaroson 60-70 nm2-es lakásokat. Nem ösztönzi a használóját arra, hogy változtasson az élethelyzetét. A költségvetési hatás: 7,2 millió forintos támogatást adtunk a bérlőknek 5 évre számolva, de átlag bérleti díjjal számolva is legalább 5 millió forintos támogatás van lakásonként. A takarékoskodás nagyon fontos. Ha a fiatalokat akarjuk támogatni, nem biztos, hogy a jelen helyzetben e rendelet alkalmazása eléri a kívánt célt. Ez a rendelet 300 ezer forintos megtakarítást ír elő, még tíz évet is számolva mire mennek a bérlők, ezt másképp is lehetne szabályozni. Felajánlhatunk nekik telkeket is. Javaslata, dolgozzuk ki, tegyük meg a rendeletek és lakások helyzetének felülvizsgálatát.

Novák Ferenc: Már ő is jelezte ezt a hivatal felé, erre utalt képviselő asszony.

Vlasicsné Dörgönye Márta: Több, mint 10 évesek ezek a lakások, a kazánt nem tudjuk kicserélni.

Czirákiné Pakulár Judit: Egyetért képviselő asszonnyal. A piaci működtetésre figyelemmel kell lenni.

Kötő Attila: Egyetért Vlasicsné képviselő asszonnyal, idejét múlt rendeletek, de szándék, hogy hathatósabb segítséget nyújtsunk például telkek felajánlásával, talán hatékonyabb lesz a rendszer. Támogatja a javaslatot.

Vlasicsné Dörgönye Márta: Az eredeti kérelem arról szólt, hogy megoldási lehetőséget ajánljunk fel nekik.

Novák Ferenc: A képviselői szándékkal segíteni szeretnénk, de felül kell vizsgálni a rendszert.

Stégli János: Egyetért a felülvizsgálattal. Az összeg, amit fizetnek nem piaci alapú. Ezt az összeget nagyon megemelni nem lehet a megemelkedett energiaárak miatt. Itt jön be az önkormányzat szociális érzékenysége.

Czimondor Nándor: Mi mindenért piaci alapon fogunk fizetni. Ketté kell választani: valamilyen támogatási rendszerrel támogassuk, de piaci árazásra van szükség, a költségek miatt.

Novák Ferenc: Megváltoztak a helyzetek: most 20 ezer forint a bérleti díj, 60 ezer forintot szeretnénk most. Ki kell találni a segítés módját.

Dr. Szentgyörgyvölgyi Eszter: Hozzáteszi, hogy a rendeletet ki kell egészíteni április 15-ig, hiszen erről is döntött a bizottság.

Novák Ferenc: Szavazásra teszi fel az alábbi határozati javaslat elfogadását:  
Zalakaros Város Önkormányzata Képviselő-testülete

1. támogatja a Zalakaros, Jegenye sor 8. 2/4. szám alatti „Gólyafészek lakás” bérleti szerződése 2023. április 15-ig történő meghosszabbítását a rendeletben meghatározott otthonhasználati díj háromszorosának megfelelő havi bérleti díj ellenében azzal, hogy felkéri a Hivatalt, hogy a decemberi soros ülésre készítse elő a Gólyafészek otthonokról szóló 22/2012.(V.11.) számú önkormányzati rendelet 8. § (1) bekezdése módosítását a bérleti díj egyedi megállapíthatósága és a szerződésmódosításban alkalmazandó otthonhasználati szerződéstől eltérő előírások meghatározása érdekében.
2. felkéri a Hivatalt a Gólyafészek otthonokról szóló 22/2012. (V.11.) önkormányzati rendelet komplex felülvizsgálatára.
3. felkéri a Hivatalt a lakások bérletéről szóló 10/2006. (IV.21.) valamint az önkormányzat tulajdonában lévő nem lakás céljára szolgáló helyiségek bérletéről szóló 15/2005. (VI.10.) önkormányzati rendeletek átfogó felülvizsgálatára az ingatlanok piaci alapon történő bérbeadása érdekében, az ingatlanok hasznosítására vonatkozó operatív terv elkészítésével együtt.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 181/2022. (XI.23.) számú határozata:**

Zalakaros Város Önkormányzata Képviselő-testülete

1. támogatja a Zalakaros, Jegenye sor 8. 2/4. szám alatti „Gólyafészek lakás” bérleti szerződése 2023. április 15-ig történő meghosszabbítását a rendeletben meghatározott otthonhasználati díj háromszorosának megfelelő havi bérleti díj ellenében azzal, hogy felkéri a Hivatalt, hogy a decemberi soros ülésre készítse elő a Gólyafészek otthonokról szóló 22/2012.(V.11.) számú önkormányzati rendelet 8. § (1) bekezdése módosítását a bérleti díj egyedi megállapíthatósága és a szerződésmódosításban alkalmazandó otthonhasználati szerződéstől eltérő előírások meghatározása érdekében.
2. felkéri a Hivatalt a Gólyafészek otthonokról szóló 22/2012. (V.11.) önkormányzati rendelet komplex felülvizsgálatára.
3. felkéri a Hivatalt a lakások bérletéről szóló 10/2006. (IV.21.) valamint az önkormányzat tulajdonában lévő nem lakás céljára szolgáló helyiségek bérletéről szóló 15/2005. (VI.10.) önkormányzati rendeletek átfogó felülvizsgálatára az ingatlanok piaci alapon történő bérbeadása érdekében, az ingatlanok hasznosítására vonatkozó operatív terv elkészítésével együtt.

Határidő:             2022. december 8. - 1. pont tekintetében   
 2023. március 30. - 2. - 3. pontok tekintetében  
Felelős:               Novák Ferenc polgármester  
Operatív felelős: 1. pont - Dr. Szentgyörgyvölgyi Eszter jegyző  
 2. - 3. pontok - Torma László aljegyző

1. **Bursa felsőoktatási ösztöndíj szabályzat módosítása**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát, röviden ismerteti az előterjesztést.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 182/2022. (XI.23.) számú határozata:**

1./ Zalakaros Város Önkormányzat Képviselőtestülete a Bursa Hungarica Felsőoktatási Önkormányzati Ösztöndíjpályázatokkal kapcsolatos eljárás lefolytatásának rendjéről szóló szabályzatát (továbbiakban: Szabályzat) az alábbiak szerint módosítja:

- A Szabályzat 5./ pontjában a „Humánpolitikai és Ügyrendi Bizottsága” szövegrész helyébe a „Pénzügyi és Igazgatási Bizottsága” szövegrész, a 8./ pontban a „Humánpolitikai és Ügyrendi Bizottság” szövegrész helyébe a „Pénzügyi és Igazgatási Bizottság” szövegrész lép.

2./ A Szabályzat módosítása 2022. november 25. napján lép hatályba.

Határidő: azonnal

Felelős: Novák Ferenc polgármester

Operatív felelős: Sárempekné Bakonyi Judit igazgatási ügyintéző

**9. Pótelőirányzat biztosítása a Zalakarosi Óvoda és Bölcsőde intézmény részére**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát, ismerteti az előterjesztést.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 183/2022. (XI.23.) számú határozata:**

Képviselőtestület:

1./ a Zalakarosi Óvoda és Bölcsőde intézmény részére a megnövekedett energia és élelmezési nyersanyagárak fedezetére 10.000.000 Ft pótelőirányzatot biztosít az önkormányzat 2022. évi költségvetésének általános tartaléka terhére.

2./ felkéri a polgármestert, hogy a költségvetési rendelet következő módosításakor az 1./ pont szerinti változást a rendeletmódosításba építse be.

Határidő: azonnal – 1./ pont vonatkozásában

költségvetési rendelet következő módosítása – 2./ pont vonatkozásában

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető

**10. Könyvvizsgálói feladatok ellátására vonatkozó megbízási szerződés   
 módosítása** Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Elfogadásra javasolja az előterjesztés szerinti határozati javaslat elfogadását, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 184/2022. (XI.23.) számú határozata:**

1./ Zalakaros Város Önkormányzat Képviselőtestülete Szijártóné Gorza Klára (8900 Zalaegerszeg, Stadion u. 8.) könyvvizsgáló kérelmét elfogadva hozzájárul ahhoz, a könyvvizsgálói feladatokat a következő időszakban ne társasági formában, hanem egyéni vállalkozóként lássa el.

2**./** Zalakaros Város Önkormányzat Képviselőtestülete az 1./ pontra figyelemmel a 60/2022. (IV.27.) határozatát úgy módosítja, hogy 2022. december elsejétől a könyvvizsgálói feladatokat Szijártóné Gorza Klára kamarai tag könyvvizsgáló (8900 Zalaegerszeg, Batthány út 3-7.1/1., kamarai tagsági szám 001067) látja el.

3./ Zalakaros Város Önkormányzat Képviselőtestülete felhatalmazza a polgármestert a megbízási szerződés módosításának aláírására.

Határidő: azonnal

Felelős: Novák Ferenc polgármester

Operatív felelős: Bányai Edit jegyzői referens - megbízási szerződés módosítás elkészítése;

Horváthné Juhász Barbara, pénzügyi osztályvezető - tájékoztatásul a költségvetés számára

**11. Adventi környezetszépítő verseny**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Az idei évben is a lakosság részére kerül kiírásra a verseny, nevezni 2022. november 25. és 2023. január 05. lehet, kéri, hogy minél többen vegyenek részt rajta.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 185/2022. (XI.23.) számú határozata:**

Képviselőtestület:

1./ egyetért azzal, hogy 2022. évben is kiírásra kerül az Adventi környezetszépítő verseny a lakosság részére meghirdetve.

2./ A verseny értékelésére az alábbi összetételű ad-hoc bizottságkerül létrehozásra:

Zalakarosi Móra Ferenc Általános Iskola és Alapfokú Művészeti Iskola; a Zalakarosi Óvoda- és Bölcsőde; a Zalakarosi Közösségi Ház és Könyvtár, valamint a Karos-Park Kft. vezetője, vagy a vezető által megbízott személy.

3./ A versenyben maximum 6 díj kerül kiadásra, egyenként 15.000 Ft/fő összegű jutalom kerül megállapításra.

4./ A jutalmak pénzügyi fedezetét, 90.000, - Ft-ot, a 2023. évi költségvetésben tervezni szükséges.

Határidő: 2022. november 25. (1. pont)

2023. január 10. (2. pont) (értékelés)

2023. február 15. (4. pont)

Felelős: Ad-hoc bizottság

Novák Ferenc polgármester

Operatív felelős: Bodor Johanna igazgatási ügyintéző

Horváthné Juhász Barbara pénzügyi osztályvezető-tájékoztatásul a

költségvetés részére

**12. A Zalakarosi Közösségi Ház és Könyvtár munkája, a kultúra helyzete**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Megköszönjük munkájukat, Sinkovics Norbert visszatért az intézmény élére.

Czimondor Nándor: A csoportok gyűjtsenek saját bevételeket, legyenek partnerek velünk.

Novák Ferenc: Nagyrészt önkormányzati büdzséből működnek, a benyújtott pályázatok sikeresek, törekedjenek a saját bevételük növekedésére. Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 186/2022. (XI.23.) számú határozata:**

Zalakaros Város Önkormányzat Képviselőtestülete a Zalakarosi Közösségi Ház és Könyvtár 2022. évi beszámolóját elfogadja.

Határidő: azonnal

Felelős: Novák Ferenc polgármester

Operatív felelős: Sinkovics Norbert Zalakarosi Közösségi Ház és Könyvtár intézményvezető

**13. Zalakarosi Óvoda és Bölcsőde konyhai intézményegysége által biztosított   
 étkeztetés téli szünet ideje alatti rendje, óvodai ügyeleti ellátás** Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: A konyha 2022. december 27. és 2023. január 6. közötti időszakban leáll, az étkeztetést a Galamboki Szolgáltató Központ biztosítja és az előzetesen felmért szülői igények alapján a január 02- január 6-ig 3 kisgyermek óvodai ellátása a galamboki óvodában biztosítva lesz. Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 187/2022. (XI.23.) számú határozata:**

1./ Zalakaros Város Önkormányzat Képviselőtestülete dönt arról, hogy a Zalakarosi Óvoda és Bölcsőde konyhai intézményegysége 2022. december 27. és 2023. január 6. közötti időszakban leáll, az étkeztetést a Galamboki Szolgáltató Központ biztosítja.

2./ Zalakaros Város Önkormányzat Képviselőtestülete dönt arról, hogy az előzetesen felmért szülői igények alapján a 2023.01.02.-06-ig tartó időszakra 3 kisgyermek számára az óvodai ellátást a galamboki óvodában biztosítja.

3./ Zalakaros Város Önkormányzat Képviselőtestülete felhatalmazza a polgármestert és a Zalakarosi Óvoda és Bölcsőde intézményvezetőjét a határozat 1./és 2./ pontja szerinti szükséges intézkedések megtételére.

Határidő: azonnal

Felelős: Novák Ferenc polgármester

Operatív felelős: Baloghné Fábos Éva Zalakarosi Óvoda és Bölcsőde intézményvezetője

Horváthné Juhász Barbara pénzügyi osztályvezető – tájékoztatásul a

költségvetés számára

**14. Kérelem háziorvosi feladatellátás tárgyában**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Egyeztetett a doktornővel. Amikor a doktornő érkezett, arról tárgyalt vele, hogy az előző orvoscsoportnak biztosított feltételeket fogja biztosítani az önkormányzat, végül olyan informális döntés született, majd később, ősszel visszatérünk rá, így ő jelezte a megnövekedett igények miatti kérését.

Kötő Attila: Elég méltánytalan helyzetbe kerültünk, nem neki kellett volna jelezni a kérelmet, a hitelességünk miatt is. A doktornő teljesen jogosan kéri ezt, április 01-jétől visszamenőlegesen támogatja a kérelmet.

Novák Ferenc: Elismerjük a jogosságot.

Magyarné Kovács Judit: Január 01-jétől drasztikusan fog változni az egészségügy finanszírozása, 2023-tól előre ne tegyünk ígéretet.

Czimondor Nándor: Vagyunk-e olyan helyzetben, hogy nem hozunk most döntést előre mutatóan?

Novák Ferenc: Véleménye szerint nem. Július 01-jétől a védőnők átkerülnek a kórházakhoz. Az orvosi ügyelet tekintetében elég tisztességes összeget fizetünk az orvosoknak. Novemberben 2 orvos is szakvizsgát tett, ami óriási kiesést jelentett az ügyeleti ellátásban, de megoldásra került. Várjuk meg a törvényt. A lakosság ellátását biztosítani kell, 12 ezer ember van így az ellátásunkban, máshol többen vannak. A háziorvosi szolgálat kérdésében is változások lehetnek. Ha alapjában véve változik az egészségügyi törvény, akkor módosíthatunk rajta.

Czimondor Nándor: Azt hogy mi a jövő, az más kérdés. Ez egy korábbi ígéret.

Kötő Attila: Van szerződése, ha időközben lesznek jogszabályok, akkor a szerződést módosítani lehet. Ezt a szerződést folyamatában fenn kell tartani.

Stégli János: Számára egyértelmű a döntés.

Czimondor Nándor: A nem rögzített kérést többször számonkérte a doktornő.

Dr. Szentgyörgyvölgyi Eszter: Ez egy kiegészítő szerződés lesz.

Torma László: Annyit hozzá tesz, hogy a doktornő a vérvétel lehetőségét nem biztosítja, a háziorvosi ügyeletben nem vesz részt.

Magyarné Kovács Judit: Pedig ez benne van a szerződésben.

Kötő Attila: A tartozásunkat rendezzük így, de ezeket szabályozzuk le, szerződés szintjén kezeljük le.

Czimondor Nándor: A panaszkodás folyamata: a zalakarosi közvélemény mende-mondák alapján működik. Mindkét fél meghallgatása történjen meg, a panaszbejelentés kerüljön a képviselőtestület elé.

Novák Ferenc: Például amikor a vonalas telefont nem vették fel: kérte a kollégát, hogy a Telekommal vegye fel a kapcsolatot. A hiba az volt, hogy az ügyeleten kihúzták a konnektort. Ezek a problémák sok-sok embert érintenek. Az általános panaszszabályzatot kell rendbe tenni. Mi van az anonim levelekkel?

Vlasicsné Dörgönye Márta: Azt javasolja a doktornőnek, hogy a panaszra ne adjon okot és a kártyaszámot is lehetne emelni. A lakosság megelégedettsége nagyon fontos.

Magyarné Kovács Judit: Milyen panaszkezelés az, hogy az ügyeletben nem vesz részt?

Novák Ferenc: Szavazásra teszi fel az előterjesztés szerinti határozati javaslat „A” változat azon részének elfogadását, hogy visszamenőlegesen 2022. április 1-től biztosítja az önkormányzat a támogatást:

1./ Zalakaros Város Önkormányzat Képviselőtestülete a háziorvosi ellátás működtetéséhez a NEAK finanszírozáson felül a Hand-Med 2020 Kft. (székhelye: 8648 Balatonkeresztúr, Berényi u. 34. cégjegyzékszáma: 14-09-317 adószáma: 28771085-1-14, képviselő: Dr. Angi Mónika) részére havi 300.000, -Ft összeget biztosít 2022. április 1-től.

2./ Zalakaros Város Önkormányzat Képviselőtestülete a juttatás fedezetét 2 700 000 Ft-ot az önkormányzat 2022. évi költségvetésének általános tartaléka terhére biztosítja.

3./ Zalakaros Város Önkormányzat Képviselőtestülete felhatalmazza a polgármestert a Hand-Med 2020 Kft-vel kötendő a háziorvosi feladatellátási szerződést kiegészítő szerződés aláírására.

Képviselőtestület 4 igen szavazattal, ellenszavazat nélkül és 3 tartózkodással az alábbi határozatot fogadta el:

**Képviselőtestület 188/2022. (XI.23.) számú határozata:**

1./ Zalakaros Város Önkormányzat Képviselőtestülete a háziorvosi ellátás működtetéséhez a NEAK finanszírozáson felül a Hand-Med 2020 Kft. (székhelye: 8648 Balatonkeresztúr, Berényi u. 34. cégjegyzékszáma: 14-09-317 adószáma: 28771085-1-14, képviselő: Dr. Angi Mónika) részére havi 300.000, -Ft összeget biztosít 2022. április 1-től.

2./ Zalakaros Város Önkormányzat Képviselőtestülete a juttatás fedezetét 2 700 000 Ft-ot az önkormányzat 2022. évi költségvetésének általános tartaléka terhére biztosítja.

3./ Zalakaros Város Önkormányzat Képviselőtestülete felhatalmazza a polgármestert a Hand-Med 2020 Kft-vel kötendő a háziorvosi feladatellátási szerződést kiegészítő szerződés aláírására.

Határidő: azonnal

Felelős: Novák Ferenc polgármester

Operatív felelős: Torma László aljegyző

Horváthné Juhász Barbara pénzügyi osztályvezető – tájékoztatásul a

költségvetés számára

**15. Zalakaros Sportjáért Közhasznú Közalapítvány kérelme** Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 189/2022. (XI.23.) számú határozata:**

1. Zalakaros Város Önkormányzat Képviselőtestülete a Zalakaros Sportjáért Közhasznú Közalapítványnak, a 2022. II. félév költségeire 2.400.000 Ft támogatást biztosít a 2022. évi költségvetés általános tartaléka terhére.
2. Zalakaros Város Önkormányzat Képviselőtestülete felkéri a Zalakarosi Közös Önkormányzati Hivatalt, hogy a II. félévre vonatkozó támogatási szerződést készítse el.
3. Zalakaros Város Önkormányzat Képviselőtestülete felhatalmazza a polgármestert a támogatási szerződés aláírására.

Határidő: azonnal

Felelős: Novák Ferenc polgármester

Operatív felelős: Bányai Edit jegyzői asszisztens

Horváthné Juhász Barbara pénzügyi osztályvezető- tájékoztatásul a költségvetés számára

**16. Karosi Krónika megjelenési felület vásárlása**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát. Képviselői hozzászólásként javasolja, hogy a polgármester úr és a hivatal adjon javaslatokat, hogy mi szerepeljen az újságban.

Kötő Attila: Bármilyen beszerzés esetén több ajánlattevőt keresünk meg, itt is ezt tegyük meg.

Magyarné Kovács Judit: Itt nemcsak a piaci árról van szó, hanem a tartalomról, a képviselőtestület konkrétan mondja meg, hogy mi legyen benne.

Czimondor Nándor: Szívesebben látná, ha a Krónika hírjellegű lenne, legyenek beszámolók is, de ez egy kicsi újság.

Magyarné Kovács Judit: A bizottsági ülésen választ nem kaptunk igazán rá, hogy mi szerepeljen az újságban.

Kötő Attila: Gazdasági okok miatt javasolta az ajánlatkérést. A tartalmi kérések: 1 évvel ezelőtt is ez volt, tehát az újság 1 év alatt sem tudta megtenni a kért változtatásokat.

Novák Ferenc: A bizottsági ülésre jöjjön el a szerkesztő asszony és személyesen egyeztetve vele a kért tartalomról.

Magyarné Kovács Judit: Ez a Krónika sok. Mi az a hír, ami nem jelent meg?

Czimondor Nándor: Van itt Zalakaroson 367 vállalkozó, aki teszi a dolgát a településen, a saját cégével is meg tudná tölteni a Krónikát.

Novák Ferenc: Úgy látja, hogy jelenleg 2023-ra még az írásbeli tájékoztatásra szüksége van a lakosságnak.

Czimondor Nándor: Van sok civil szervezetünk, cégeink, kiváló marketing díjaink vannak. Erről is lehetne írni.

Stégli János: Igaza van Czimondor Nándornak. Úgy érzi, hogy a Krónika információt ad. Az, hogy a lakosság, a vállalkozók hogyan vannak megelégedve, a negatív panaszok, azok visszafelé nem jelennek meg.

Novák Ferenc: Az eredményeinkkel dicsekszünk, például a Zalai Hírlap szinte mindig jót közöl Zalakarosról. A realitás talaján kell megmaradni.

Stégli János: A képviselőtestület tagjait a lakosok megállítják és elmondják a gondjaikat és ezek miért ne jelenhetnének meg a Krónikában. Természetesen a sikereket is közzé kell tenni. Legyen egy „Karosi Fonák” oldal, ahol ezek megjelenhetnének.

Czimondor Nándor: A Krónika maradjon meg egy pozitív megjelenésű felületnek. Igen, például odakerülhet az, hogy lakossági észrevétel alapján, ezzel egyébként egyetért.

Dr. Szentgyörgyvölgyi Eszter: Az újság címe: Karosi Krónika, a Zalai Téma Kiadói Kft. rendelkezik ezzel a joggal. Azáltal, hogy ha más jogi személyt is megkeresünk, akkor felmerülhet, hogy esetlegesen nem ezen a címen jelenik meg az újság. Az elhangzott javaslat alapján kell keresni több céget, az előterjesztés a decemberi ülésre kerüljön be.

Kötő Attila: Erre célzott; a név védett, de lehet más név is.

Czimondor Nándor: Ha kitaláltuk az új nevet, azt véletlenül se adjuk oda annak a szerződő partnernek.

Magyarné Kovács Judit: Mire fog ő ajánlatot adni? Ez a kérdés. Mi fog benne megjelenni? A tartalom kérdése.

Novák Ferenc: A 8 oldalban az önkormányzat és intézményei által adott információ átadás legyen, tehát ez ezt jelenti.

Czimondor Nándor: Ha túl sok a reklám, az sem lenne jó. Mi elsősorban önkormányzati híreket szeretnénk. A terjedelem meghatározása.

Novák Ferenc: Szavazásra teszi fel az alábbi határozati javaslat elfogadását:

Képviselőtestület:  
1. elfogadja a Zalai-Téma Kiadói Kft. részére megküldendő ajánlatkérést az előterjesztés szerinti technikai és időbeli paraméterek szerint, Zalakaros települést érintő programokról, eseményekről szóló szöveges tartalmak, valamint a Zalakarosi Közös Önkormányzati Hivatal felhívásainak nyomtatott sajtótermékben és a zalakaros.hu/onkormányzat alodalon online formában, a papír alapú megjelenést megelőzően történő megjelenése” tárgyában az alábbi kiegészítésekkel:

- készüljön olyan változatú ajánlatkérés, melyben a bérelt oldalak száma 8 oldal;

- az ajánlatkérés több gazdasági szereplő részére kerüljön megküldésre a piaci ár egyértelműsítése, és a verseny helyzet megteremtése érdekében;

- felkéri a polgármestert, hogy egzakt módon fogalmazza meg az önkormányzati elvárásokat a szerkesztő felé.

2. felkéri a Hivatalt, hogy az ajánlatkérés eredményéről a 2022. decemberi soros ülésen adjon tájékoztatást.

3. a kiadás pénzügyi fedezetéről a beérkezett ajánlat ismeretében határoz.

Képviselőtestület 6 igen szavazattal, ellenszavazat nélkül és 1 tartózkodással az alábbi határozatot fogadta el:

**Képviselőtestület 190/2022. (XI.23.) számú határozata:**Képviselőtestület:

1. elfogadja a Zalai-Téma Kiadói Kft. részére megküldendő ajánlatkérést az előterjesztés szerinti technikai és időbeli paraméterek szerint, Zalakaros települést érintő programokról, eseményekről szóló szöveges tartalmak, valamint a Zalakarosi Közös Önkormányzati Hivatal felhívásainak nyomtatott sajtótermékben és a zalakaros.hu/onkormányzat alodalon online formában, a papír alapú megjelenést megelőzően történő megjelenése” tárgyában az alábbi kiegészítésekkel:

- készüljön olyan változatú ajánlatkérés, melyben a bérelt oldalak száma 8 oldal;

- az ajánlatkérés több gazdasági szereplő részére kerüljön megküldésre a piaci ár egyértelműsítése, és a verseny helyzet megteremtése érdekében;

- felkéri a polgármestert, hogy egzakt módon fogalmazza meg az önkormányzati elvárásokat a szerkesztő felé.

2. felkéri a Hivatalt, hogy az ajánlatkérés eredményéről a 2022. decemberi soros ülésen adjon tájékoztatást.

3. a kiadás pénzügyi fedezetéről a beérkezett ajánlat ismeretében határoz.

Határidő: azonnal

Felelős: Novák Ferenc polgármester

Operatív felelős: Bányai Edit jegyzői asszisztens

**17. Zalakarosi Gyógyfürdő rendelkezésre álló melegvíz energetikai célú   
 hasznosítása érdekében munkacsoport felállítása**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát és ismerteti a képviselőtestületi határozati javaslatot.

Novák Ferenc: Hozzáteszi, hogy Csetneki ügyvéd úr a bizottsági ülésen részt vett és elfogadta a munkacsoportban való részvételét. Szavazásra teszi fel az előterjesztés szerinti határozati javaslat elfogadását.

Képviselőtestület 6 igen szavazattal, ellenszavazat nélkül és 1 tartózkodással az alábbi határozatot fogadta el:

**Képviselőtestület 191/2022. (XI.23.) számú határozata:**

1. Zalakaros Város Önkormányzat Képviselőtestülete a Zalakarosi Fürdőn rendelkezésre álló geotermikus energia felhasználása érdekében munkacsoportot állít fel.
2. Zalakaros Város Önkormányzat Képviselőtestülete a munkacsoport tagjainak Czimondor Nándor alpolgármestert, Végh Andor János vezérigazgatót, Kötő Attila képviselőt, valamint Dr. Csetneki Gábor ügyvédet kéri fel Kötő Attila elnökletével.
3. A bizottság tagjai munkavégzésükért díjazásban nem részesülnek.

Határidő: azonnal

Felelős: Novák Ferenc polgármester   
Operatív felelős: Bányai Edit jegyzői asszisztens

**18. Karos-Park Kft. Városgazdálkodási Kft. Alapító okirat módosítása,**

**Felügyelőbizottsági tagjainak megválasztása** Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát és röviden ismerteti az előterjesztést.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 192/2022. (XI.23.) számú határozata:**

1./ Zalakaros Város Önkormányzat Képviselőtestülete úgy határoz, Zalakaros Város Önkormányzata, mint a Karos-Park Kft. 100%-os tulajdonosa 2023. január 1. napjától 2025. december 31. napjáig az alábbi személyeket választja meg a Karos-Park Kft. Felügyelőbizottság tagjainak:

- Káldi Zsigmond

- Talián János József

- Horváth József

- Kiss Mihály

2./ Zalakaros Város Önkormányzat Képviselőtestülete a felügyelőbizottság tagjainak díjazását az alábbiak szerint állapítja meg:

- felügyelőbizottsági elnök esetén bruttó 36.000, - Ft/hó

- felügyelőbizottsági tag esetén: bruttó 30.000, - Ft/hó összeg.

3./ Zalakaros Város Önkormányzat Képviselőtestülete a Karos-Park Kft. könyvvizsgálójának kérelmét elfogadva az alapító okirat módosításával hozzájárul ahhoz, hogy a társaság könyvvizsgálói feladatait a következő időszakban ne társasági formában, hanem egyéni vállalkozóként lássa el, ezekre tekintettel az alapító okiratot úgy módosítja, hogy a könyvvizsgálói feladatokat Szijártóné Gorza Klára kamarai tag könyvvizsgáló (8900 Zalaegerszeg, Batthány út 3-7.1/1., kamarai tagsági szám 001067) látja el.

4./ Zalakaros Város Önkormányzat Képviselőtestülete Karos-Park Kft. alapító okiratának 4. és 5. pontját az alábbiak szerint módosítja:

4. Székhelye: 8749 Zalakaros, Behiák puszta 5. (1323/9 hrsz.)

5. Telehely: 8749 Zalakaros, Hegyalja u. (1124/1 és 1124/2 hrsz, temető)

8749 Zalakaros, Gyógyfürdő tér 10. (261/39 hrsz.)

8749 Zalakaros, Gyógyfürdő tér 12. (261/30 hrsz.)

8749 Zalakaros, Behiák 1323/8 hrsz.

5./ Zalakaros Város Önkormányzat Képviselőtestülete felkéri a Karos-Park Kft. ügyvezetőjét, hogy gondoskodjon ügyvédje útján a 1-4. pontokban foglalt változások átvezetéséről, illetve a módosításokkal egységes szerkezetbe foglalt Alapító Okirat elkészítéséről és cégnyilvántartásba való bejegyeztetéséről.

6./ Zalakaros Város Önkormányzat Képviselőtestülete felhatalmazza a polgármestert a Karos-Park Kft. Alapító okiratának aláírására.

Határidő: azonnal

Felelős: Novák Ferenc polgármester

Operatív felelős: Biczó Tamás Karos-Park Kft ügyvezetője  
 Bányai Edit jegyzői asszisztens  
 Csetneki Ügyvédi Iroda, Nagykanizsa

**19. Zalakarosi Turisztikai Nonprofit Kft. Felügyelőbizottsági tagjának  
 megválasztása** Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Nincs bizottsági határozat, az eredeti határozati javaslat nem kapott többséget, módosító javaslat nem volt.

Dr. Szentgyörgyvölgyi Eszter: A Csetneki ügyvédi iroda is megvizsgálta az összeférhetetlenség kérdését, álláspontjuk szerint a felügyelőbizottsági tag választásánál az alábbiak a korlátok: nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a jogi személy vezető tisztségviselője. A felügyelőbizottságnak nem lehet tagja a társaság munkavállalója. Üsztöke Botond esetében nem találtak összeférhetetlenségi okot.

Novák Ferenc: Végh Andor János tag lemondott, ezért került ide az előterjesztés. Ha jogilag ez nem aggályos, akkor respektálva van.

Czirákiné Pakulár Judit: Nem szavazta meg a bizottsági ülésen. Megfontolandó, hogy mint felügyelő szerv a saját tevékenységét fogja ellenőrzi. Nem fogja megszavazni.

Novák Ferenc: Jogosak az aggályok Czirákiné képviselő asszony által elmondottak alapján, de szavazásra teszi fel az előterjesztés szerinti határozati javaslat elfogadását.

Képviselőtestület 6 igen szavazattal, 1 ellenszavazattal, tartózkodás nélkül az alábbi határozatot fogadta el:

**Képviselőtestület 193/2022. (XI.23.) számú határozata:**

1. Zalakaros Város Önkormányzat Képviselőtestülete javasolja a Zalakarosi Turisztikai Nonprofit Kft. Felügyelőbizottsági tagjának megválasztani és ennek megfelelően a kft. társasági szerződésének VII. 3.2. b) pontját módosítani az alábbiak szerint:

„VII.3.2. A Felügyelőbizottság tagjai:

b)

Név: Üsztöke Botond

a.n.: Gabriel Margit

lakóhely: 1037 Budapest, Körtvélyes utca 8.

megbízás ideje

1. Zalakaros Város Önkormányzat Képviselőtestülete felhatalmazza az alpolgármestert, hogy a határozatban rögzített álláspontot képviselje a Zalakarosi Turisztikai Nonprofit Kft. taggyűlésén.
2. Zalakaros Város Önkormányzat Képviselőtestülete felkéri a Csetneki Ügyvédi Irodát, hogy a Zalakarosi Turisztikai Nonprofit Kft. társasági szerződés módosításával az 1. pontban foglalt változást vezesse át.

Határidő: azonnal

Felelős: Novák Ferenc polgármester

Operatív felelős: Ódor László Lajos ügyvezető  
 Csetneki Ügyvédi Iroda, Nagykanizsa

Czirákiné Pakulár Judit: De Végh Andor János lemondását elfogadja.

**20. Döntés a Zalakarosi Látogatóközpont energetikai fejlesztése kivitelezési   
 munkái tárgyában érkezett ajánlatokról**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát, hozzáfűzi, lehetőleg környékbeli vállalkozók kerüljenek megbízásra, a költségek miatt.

Novák Ferenc: Előzetesen kerüljenek egyeztetésre a vállalkozók. Szavazásra teszi fel az alábbi határozati javaslat elfogadását:

A Képviselőtestület

1. Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által az „Látogatóközpont energetikai fejlesztése Zalakaroson / HMKE kivitelezési munkái - TOP PLUSZ-2.1.1-21 pályázat keretében” tárgyában kiírt ajánlattételi eljárást eredményesnek, a KG Invest 2008 Kft. (9028 Győr, Kononi u. 19.) és a Smart Solar Kereskedelmi és Szolgáltató Kft. (9735 Csepreg, Kossuth Lajos u. 19.) ajánlatait érvényesnek, a Simple-Red Solar Kft. (7400 Kaposvár, Anna u. 8.) ajánlatát érvénytelennek nyilvánítja.
2. nyertes ajánlattevőként a KG Invest 2008 Kft.-t (9028 Győr, Kononi u. 19., adószáma: 14408717-2-08) hirdeti ki nettó 16.996.657, - Ft + 4.589.097, - Ft ÁFA, összesen bruttó 21.585.754, - Ft ajánlati árral.
3. úgy határoz, a vállalkozói díj fedezete nettó 14.935.050 Ft összegben a TOP PLUSZ-2.1.1-21 pályázatban rendelkezésre álló forrás, nettó 2.062.607 Ft. összegben a 2022. évi költségvetés általános tartaléka terhére kerül biztosításra.
4. felhatalmazza a polgármestert a vállalkozási szerződés aláírására a zalakarosi Látogatóközpont energetikai fejlesztésének / HMKE kivitelezési munkálatainak vonatkozásában.
5. felkéri a polgármestert és a jegyzőt, a jövőben az ajánlatkérést tartalmazó előterjesztés határozati javaslatában kerüljön nevesítésre, hogy kiknek javasolja az előterjesztés az ajánlati felhívás megküldését.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 194/2022. (XI.23.) számú határozata:**

A Képviselőtestület

1. Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által az „Látogatóközpont energetikai fejlesztése Zalakaroson / HMKE kivitelezési munkái - TOP PLUSZ-2.1.1-21 pályázat keretében” tárgyában kiírt ajánlattételi eljárást eredményesnek, a KG Invest 2008 Kft. (9028 Győr, Kononi u. 19.) és a Smart Solar Kereskedelmi és Szolgáltató Kft. (9735 Csepreg, Kossuth Lajos u. 19.) ajánlatait érvényesnek, a Simple-Red Solar Kft. (7400 Kaposvár, Anna u. 8.) ajánlatát érvénytelennek nyilvánítja.
2. nyertes ajánlattevőként a KG Invest 2008 Kft.-t (9028 Győr, Kononi u. 19., adószáma: 14408717-2-08) hirdeti ki nettó 16.996.657, - Ft + 4.589.097, - Ft ÁFA, összesen bruttó 21.585.754, - Ft ajánlati árral.
3. úgy határoz, a vállalkozói díj fedezete nettó 14.935.050 Ft összegben a TOP PLUSZ-2.1.1-21 pályázatban rendelkezésre álló forrás, nettó 2.062.607 Ft. összegben a 2022. évi költségvetés általános tartaléka terhére kerül biztosításra.
4. felhatalmazza a polgármestert a vállalkozási szerződés aláírására a zalakarosi Látogatóközpont energetikai fejlesztésének / HMKE kivitelezési munkálatainak vonatkozásában.
5. felkéri a polgármestert és a jegyzőt, a jövőben az ajánlatkérést tartalmazó előterjesztés határozati javaslatában kerüljön nevesítésre, hogy kiknek javasolja az előterjesztés az ajánlati felhívás megküldését.

Határidő: 2022. december 05.

folyamatos – 5. pont vonatkozásában

Felelős: Novák Ferenc polgármester

Operatív felelős: Dr. Szentgyörgyvölgyi Eszter jegyző  
 Imre András műszaki referens

Horváthné Juhász Barbara pénzügyi osztályvezető - tájékoztatásul a

költségvetés számára

**21. Döntés Óvodai játszóudvar kültéri játszóeszközeinek cseréje, telepítése   
 kivitelezési munkái tárgyában érkezett ajánlatokról**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 195/2022. (XI.23.) számú határozata:**

A Képviselőtestület

1. Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által az „Óvodai játszóudvar kültéri játszóeszközeinek cseréje Zalakaroson/MFP-OJKJF/2022 pályázat keretében” tárgyban kiírt ajánlattételi eljárást eredményesnek nyilvánítja.
2. nyertes ajánlattevőként World 2000 Kft.-t (8800 Nagykanizsa, Berzsenyi út 2/A., adószáma 11340290-2-20) hirdeti ki nettó 4.990.000, - Ft + 1.347.300, - Ft Áfa, összesen 6.337.300, - ajánlati árral.
3. a vállalkozási díj fedezetét 5.791.200, - Ft összegben a MFP-OJKJF/2022 pályázatban rendelkezésre álló forrás, míg a fennmaradó bruttó 546.100, - Ft-ot Zalakaros Város Önkormányzata 2022. évi költségvetésének általános tartaléka terhére biztosítja.
4. felhatalmazza a polgármestert a vállalkozói szerződés aláírására a zalakarosi óvoda játszóudvarának fejlesztésének kivitelezési munkálataira vonatkozóan.

Határidő: 2022. december 05.

Felelős: Novák Ferenc polgármester

Operatív felelős: Dr. Szentgyörgyvölgyi Eszter jegyző  
 Imre András műszaki referens

Horváthné Juhász Barbara pénzügyi osztályvezető - tájékoztatásul a

költségvetés számára

**22. Döntés Zalakaros város településrendezési eszközeinek módosítása   
 Zalagyöngye-Őzgida utca közötti tömb út korrekció tárgyában beérkezett  
 ajánlatokról**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 196/2022. (XI.23.) számú határozata:**

Zalakaros Város Önkormányzata Képviselőtestülete

1. Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „Zalakaros város településrendezési eszközeinek módosítása a 151/2022. (IX. 22.) sz. határozat alapján” tárgyú ajánlattételi eljárásban Fercsák Ágnes Erzsébet egyéni vállalkozó (8945 Bak, Rózsa u.33.), Káli Mariann egyéni vállalkozó (8931 Vöckönd, Jókai utca 10.) és az AOD Kft. (Agg Ferenc, 8900 Zalakaros, Ady utca 2.) által benyújtott ajánlatokat érvényesnek nyilvánítja.

2. nyertes ajánlattevőként Káli Mariann (8931 Vöckönd, Jókai utca 10.) egyéni vállalkozót hirdeti ki 480.000 - Ft (AAM) ajánlati árral.

3. felhatalmazza a polgármestert a rendezési tervmódosítással érintett ingatlan tulajdonosával, Varga Zoltánnal való településrendezési szerződés aláírására azzal, hogy a rendezési terv módosításával kapcsolatosan felmerülő teljes költséget kérelmező vállalja, melynek összegét a kérelmező Zalakaros Város Önkormányzatának költségvetési számlájára legkésőbb a szerződés aláírásáig megfizet.

Határidő: a 3. pont eljárási költség befizetését követően

Felelős: Novák Ferenc polgármester

Operatív felelős: Klie Zoltán főépítész-kérelmező értesítése

Dr. Szentgyörgyvölgyi Eszter jegyző - településrendezési és tervezési   
szerződések elkészítése

Horváthné Juhász Barbara pénzügyi osztályvezető- tájékoztatásul a

költségvetés számára

**23. Pályázati felhívás Zalakaros, 761/1 és 767/2 hrsz-ú ingatlanok értékesítése  
 tárgyában**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 197/2022. (XI.23.) számú határozata:**

Képviselőtestület:

1. a Zalakaros, Gyöngyvirág sor 767/1 hrsz-ú 1033 m2 nagyságú ingatlant, valamint a Zalakaros, Gyöngyvirág sor 767/2 hrsz-ú 359 m2 nagyságú ingatlant kivett beépítetlen terület megnevezésű ingatlanokká nyilvánítja.
2. felkéri a Hivatalt, hogy az ingatlanok művelési ág változtatása érdekében a szükséges intézkedéseket tegye meg.
3. a Zalakaros, Gyöngyvirág sor 767/1 hrsz-ú 1033 m2 nagyságú ingatlant, valamint a Zalakaros, Gyöngyvirág sor 767/2 hrsz-ú 359 m2 nagyságú ingatlant kijelöli értékesítésre.
4. az 1. pontban megjelölt ingatlanok értékesítése érdekében helyrajzi számonként pályázati felhívásokat bocsát ki.
5. a pályáztatás kiinduló árát (vételárat) a Zalakaros, belterület 767/1 hrsz-ú 1033 m2 nagyságú ingatlan vonatkozásában bruttó 11.938.000, - forint összegben, a Zalakaros, belterület 767/2 hrsz-ú 359 m2 nagyságú ingatlan vonatkozásában bruttó 3.429.000, - Ft összegben határozza meg.
6. felkéri a Polgármestert, hogy a beérkezett ajánlatokat terjessze a Képviselőtestület elé.

Határidő: 1-5. pont 2022. november 30.

Felelős: Novák Ferenc polgármester

Operatív felelős: Bognár Ottó Péter településstratégiai, hatósági és közbiztonsági referens

**24. Telekmegosztással vegyes adásvételi szerződés módosítása**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Novák Ferenc: Röviden ismerteti az előterjesztést. Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 198/2022. (XI.23.) számú határozata:**

A Képviselőtestület

1. elfogadja Dömötörfy András földmérő üzemmérnök (Nemespátró, Petőfi u. 27.) által a Zalakaros, 083/4 hrsz-ú földrészlet megosztásáról készített 17/2022. munkaszámú változási vázrajzát.
2. egyetért azzal, hogy Zalakaros Város Önkormányzata megvásárolja telekosztás után kialakuló Zalakaros, külterület 083/28 helyrajzi számú, 168 m2 alapterületű, 0,73 AK értékű, rét megnevezésű és a kialakuló Zalakaros, külterület 083/29 helyrajzi számú, 118 m2 alapterületű, 0,73 AK értékű, rét megnevezésű ingatlant.
3. felhatalmazza a polgármestert a Csetneki Ügyvédi Iroda által készített telekmegosztással vegyes adásvételi szerződés módosítás aláírására.

Határidő: azonnal

Felelős: Novák Ferenc polgármester

Operatív felelős: Bognár Ottó Péter településüzemeltetési ügyintéző

Horváthné Juhász Barbara pénzügyi osztályvezető - tájékoztatásul a

költségvetés számára

**25. Ajánlattételi felhívás Zalakaros Város Önkormányzat közvilágítási, illetve   
 tér- és díszkivilágítási berendezések aktív elemeinek 2023. évi üzemeltetése  
 tárgyában**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Szavazásra teszi fel az alábbi határozati javaslat elfogadását:  
I.

A Képviselőtestület

1. Felkéri a Hivatalt, hogy a mellékelten csatolt ajánlattételi dokumentációk (ajánlattételi felhívás és dokumentáció) alapján „Zalakaros Város Önkormányzata részére közvilágítási lámpatestek üzemeltetése vállalkozási szerződés keretében” tárgyú ajánlattételi felhívást küldjön ki legalább 3 db közvilágítási hálózatok üzemeltetésére, karbantartására jogosult vállalkozónak.
2. Feljogosítja a Polgármestert az 1. pontban megjelölt ajánlattételi felhívás aláírására.
3. Felkéri a Polgármestert, hogy a beérkezett ajánlatokat a decemberi soros ülésen terjessze a Képviselőtestület elé.

II.

Zalakaros Város Önkormányzat Képviselőtestülete felkéri a polgármestert és a jegyzőt, hogy a közvilágítás korszerűsítése érdekében készüljön tervezési ajánlattételi felhívás a decemberi soros ülésre.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 199/2022. (XI.23.) számú határozata:**

**I.**

A Képviselőtestület

1. felkéri a Hivatalt, hogy a mellékelten csatolt ajánlattételi dokumentációk (ajánlattételi felhívás és dokumentáció) alapján „Zalakaros Város Önkormányzata részére közvilágítási lámpatestek üzemeltetése vállalkozási szerződés keretében” tárgyú ajánlattételi felhívást küldjön ki legalább 3 db közvilágítási hálózatok üzemeltetésére, karbantartására jogosult vállalkozónak.
2. feljogosítja a Polgármestert az 1. pontban megjelölt ajánlattételi felhívás aláírására.
3. felkéri a Polgármestert, hogy a beérkezett ajánlatokat a decemberi soros ülésen terjessze a Képviselőtestület elé.

Határidő: 1. - 2. pont: november 30.

3. pont: december 12.

Felelős: Novák Ferenc polgármester

Operatív felelős: Bognár Ottó Péter településstratégiai, hatósági és közbiztonsági referens  
 Dr. Szentgyörgyvölgyi Eszter jegyző

**II.**

Zalakaros Város Önkormányzat Képviselőtestülete felkéri a polgármestert és a jegyzőt, hogy a közvilágítás korszerűsítése érdekében készüljön tervezési ajánlattételi felhívás a decemberi soros ülésre.

Határidő: 2022. december 8.

Felelős: Novák Ferenc polgármester

Operatív felelős: Bognár Ottó Péter településstratégiai, hatósági és közbiztonsági referens

**26. Döntés a zalakarosi Fürdő Hotel szobahasználati jogviszonya keletkezése  
 és gyakorlása tárgyú megállapodásáról** Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 200/2022. (XI.23.) számú határozata:**

Zalakaros Város Önkormányzat Képviselőtestülete

1. egyetért a Zalakaros Város Önkormányzata tulajdonában álló Zalakaros 297/2 helyrajzi számú, Fürdő Hotel földszint 1. számú szobára kiterjedő használati jogviszony részletszabályainak előterjesztésben foglalt elveivel.
2. jóváhagyja a használati jogviszony keletkezésére vonatkozó magánokirat, és a használati jogviszony gyakorlásának egyes részletszabályait rendező megállapodásokat az előterjesztés melléklete szerinti tartalommal, az Ügyészségi Dolgozók Országos Szakszervezete – ÜDOSZ, valamint a Zalaegerszegi Törvényszék Zala Megyei Alapszervezete vonatkozásában.
3. felhatalmazza a polgármester a megállapodások aláírása.

Határidő: azonnal

Felelős: Novák Ferenc polgármester

Operatív felelős: Csetneki Ügyvédi Iroda  
 Dr. Szentgyörgyvölgyi Eszter jegyző

**29/1. Döntés a megnövekedett energiaárak miatti kompenzációról támogatási  
 rendelet módosításra javaslat**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Kötő Attila: Javaslatom, hogy ne szűkítsük le csak gázra, aki nem fával fűt, így javasolja elfogadásra.

Novák Ferenc: Szavazásra teszi fel az alábbi határozati javaslat elfogadását:

1./ Zalakaros Város Önkormányzat Képviselőtestülete felkéri a polgármestert és a jegyzőt, hogy készüljön javaslat a rászorulók részére a megnövekedett energiaárak miatti támogatási rendszerre, elsődlegesen olyan rászorulók számára, akiknek az ingatlana nem fával fűthető.

2./ Zalakaros Város Önkormányzat Képviselőtestülete úgy határoz, kerüljön megvizsgálásra a decemberi soros ülésre, hogy az önkormányzat és intézményei dolgozóinak megnövekedett energiaárak miatti egyszeri kompenzálására az önkormányzat és intézményei költségvetésében mekkora forrás biztosítható.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 201/2022. (XI.23.) számú határozata:**

1./ Zalakaros Város Önkormányzat Képviselőtestülete felkéri a polgármestert és a jegyzőt, hogy készüljön javaslat a rászorulók részére a megnövekedett energiaárak miatti támogatási rendszerre, elsődlegesen olyan rászorulók számára, akiknek az ingatlana nem fával fűthető.

2./ Zalakaros Város Önkormányzat Képviselőtestülete úgy határoz, kerüljön megvizsgálásra a decemberi soros ülésre, hogy az önkormányzat és intézményei dolgozóinak megnövekedett energiaárak miatti egyszeri kompenzálására az önkormányzat és intézményei költségvetésében mekkora forrás biztosítható.

Határidő: 2022. december 8.

Felelős: Novák Ferenc polgármester

Operatív felelős: Torma László aljegyző- 1. pont vonatkozásában

Horváthné Juhász Barbara pénzügyi osztályvezető-2. pont vonatkozásában

**29/2. Zalakaros Kistérség Többcélú Társulása Társulási Megállapodás   
 módosítása** Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Novák Ferenc: Röviden ismerteti az előterjesztést, elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 202/2022. (XI.23.) számú határozata:**

1./ Zalakaros Város Önkormányzat Képviselőtestülete elfogadja a Zalakaros Kistérség Többcélú Társulása Társulási Megállapodás módosítását, melynek tárgya a Társulási Megállapodás 1. és 2. mellékletének módosítása, az 1. melléklet tartalmazza a Társulás tagjainak nevét, székhelyét és képviselőjét, 2. melléklet pedig kiegészül a házi segítségnyújtás feladathoz csatlakozni kívánó Kacorlak településsel.

2./ Zalakaros Város Önkormányzat Képviselőtestülete felkéri a polgármestert, hogy döntéséről határozat kivonatának megküldésével tájékoztassa a Társulás alelnökét.

Határidő: azonnal

Felelős: Novák Ferenc polgármester

Operatív felelős: Márkiné Rákóczi Erzsébet személyzeti és önkormányzati referens

**Közérdekű bejelentések, interpellációk:**

Novák Ferenc: Zalakaros a Virágos Magyországért Versenyen a zsűri fődíját nyerte el az ezer főnél népesebb kisvárosok kategóriájában. Pont 20 évvel ezelőtt nyert fődíjat Zalakaros. Köszöni mindenkinek a munkáját, aki ebben részt vett: az önkormányzat, a Karos-Park Kft. és a lakosság is, mindenkinek köszöni a közreműködést. Előrehaladott állapotban az új élelmiszerüzlet építésére szolgáló telek érékesítése, aláírás előtt van a szerződés. Ennek feltétele, hogy 2 épületet le kell bontani, az istállót és a Z+D üzletét. Megkerestük a Z+D-t üzemeltető társaságot is, ők nem kívántak élni az új üzlet építésének lehetőségével. Van egy vállalkozói csoport, aki ezt szeretné megvalósítani. Várhatóan december hónapban lebontásra kerülnek ezek az épületek. Bízunk abban, hogy jelentősen javulni fog a lakosság ellátása. Felhívja a figyelmet az adventi programokra továbbá november 30-án, a Civil Házban egy különleges program lesz, ahol a biodiverzitásról, a megváltozott éghajlat miatti változásokról lesz szó, melyre mindenkit meghív. Lesz egy szerény díszkivilágításunk. Mivel a nyílt ülésen tárgyalandó napirend nem volt, megköszöni a részvételt és az ülést 10,11 órakor bezárja és bejelenti, hogy a képviselőtestület 10,11 órától zárt ülés keretében folytatja tovább munkáját.

Kmft.

Novák Ferenc Dr. Szentgyörgyvölgyi Eszter

Polgármester Jegyző

Magyarné Kovács Judit Stégli János

Jkv. hitelesítő Jkv. hitelesítő